8 เรื่องน่ารู้ของ “แอนโทเนีย โพซิ้ว” ที่ไม่ได้มีดีแค่ความสวย

“แอนโทเนีย โพซิ้ว” สาวสวยลูกครึ่งที่สร้างปรากฏการณ์ให้กับวงการนางงามของไทย และเรียกได้ว่าเป็นนิยามของคำว่าสวยอย่างมีสมอง เธอเป็นสาวงามเบอร์อันดับต้น ๆ ของประเทศ เพราะด้วยรูปร่างที่สูงโปร่งและใบหน้าที่คมคาย ไม่ว่าจะไปประกวดเวทีใด มงก็แทบจะลงเธอทุกครั้ง เชื่อว่าเพื่อน ๆ ที่ยังไม่รู้จักสาวงามคนนี้ ตอนนี้คงอยากจะรู้แล้วใช่ไหมว่าเธอมีประวัติเป็นมาและเข้ามาเฉิดฉายในวงการนางงามได้อย่างไร? ถ้าพร้อมแล้ว ไปดูกันเลย

1. เติบโตมาในหลายวัฒนธรรม

แอนโทเนีย โพซิ้ว เกิดในวันที่ 2 พฤศจิกายน 1996 โดยมีคุณพ่อเป็นชาวเดนมาร์ก และคุณแม่เป็นชาวไทยจังหวัดนครราชสีมา แต่แท้ที่จริงแล้วเธอเกิดและเติบโตที่ประเทศอินเดีย ซึ่งโดยหน้าที่การงานของคุณพ่อทำให้เธอต้องย้ายตามไปด้วย ณ ประเทศต่าง ๆ ไม่ว่าจะเป็นเดนมาร์ก สเปน ไทยและเวียดนาม และนี่เองที่ทำให้สาวสวยคนนี้ได้รับวัฒนธรรมจากประเทศต่าง ๆ และมีความคล่องแคล่วทั้งภาษาอังกฤษและไทย

2. ไม่ทิ้งการศึกษา

หลังจากจบการศึกษาในสาขาประชาสัมพันธ์และการสื่อสารที่ EU Business School ในบาร์เซโลนา เธอได้ศึกษาต่อในระดับปริญญาตรี หลักสูตรนานาชาติในสาขาวิชาการตลาดและประชาสัมพันธ์ มหาวิทยาลัยนานาชาติแสตมฟอร์ด และเธอยังมุ่งมั่นที่จะศึกษาต่อในระดับ MBA โดยได้รับทุนเรียนเต็มจำนวนอีกด้วย

3. การปรากฏตัวครั้งแรกในจอทีวี

หลายคนที่เคยดูรายการ The Face Thailand ก็คงจะคุ้นหน้าเธอเป็นอย่างดี เพราะเธอได้เข้าร่วมรายการตั้งแต่ซีซัน 1 เธอได้ผ่านเข้ารอบเป็น 15 คนสุดท้ายและได้อยู่ในทีมของพลอย-เฌอมาลย์ ซึ่งถึงแม้จะถูกคัดออกในสัปดาห์ที่ 7 แต่เวทีนี้ก็ทำให้เธอได้เริ่มเฉิดฉายออร่าขึ้นมาอย่างไม่ต้องสงสัย

4. Miss Supranational คนแรกของไทย

ในปี 2019 เธอได้รับรางวัลชนะเลิศในรายการประกวด Miss Supranational Thailand 2019 ทำให้เธอได้เป็นตัวแทนประเทศไปแข่งขันใน Miss Supranational 2019 ที่จัดขึ้นที่โปแลนด์ เป็นรายการแข่งขันเพื่อหาสาวงามระดับโลกจาก 76 ประเทศ และเธอก็ได้สร้างตำนานใหม่ให้กับประเทศไทยที่เป็นคนไทยคนแรกที่ได้รับตำแหน่งผู้ชนะจากเวทีนี้